cyanic-selkie/wikianc huggingface dataset:
Viron kieli
Konsonanttijärjestelmä
Viron konsonanteista n, t, s ja l voivat liudentua (palataalistua). Liudennus esiintyy yleensä (alkuperäisen) i:n tai j:n edellä, eikä sitä merkitä oikeinkirjoituksessa. Esimerkiksi palk ’hirsi’ ääntyy eli eri tavoin kuin palk ’palkka’. Hirttä tarkoittavan sanan genetiivimuodossa palgi näkyy vielä sanan lopussa ollut alkuperäinen i. Kirjaimia š ja ž käytetään samoin kuin suomen kielessä, eli ensisijaisesti vierassanoissa.
Luettelo Sierra Leonen kaupungeista
thumb|400px|Sierra Leonen kartta Tämä on luettelo Sierra Leonessa sijaitsevista kaupungeista. Luettelo sisältää maan suurimmat kaupungit asukaslukuineen sekä piirikunnat ja niiden hallintokeskukset.
Italian koripallomaajoukkue
Olympialaisissa
Koripallo oli ensimmäisen kerran virallisena lajina olympialaisissa Berliinissä 1936 ja Italia oli mukana sijoittuen seitsemänneksi. Lontoossa 1948 maa jäi sijalle 17 eikä selviytynyt mukaan kaksiin seuraaviin kisoihin. Kotikisoissaan Roomassa 1960 Italian joukkue sijoittui neljänneksi, kun pronssia lopulta vienyt Brasilia oli välierälohkon ottelussa parempi pistein 75–78. Seuraavissa kisoissa tuloksena olivat sijat 5 ja 8 ja Münchenissä 1972 neljäs sija, kun pronssiottelussa Kuuba oli parempi pistein 65–66. Montrealissa 1976 Italia sijoittui viidenneksi.
EM-kisoissa
Espanjassa järjestetyissä vuoden 2007 EM-kisoissa Italia sijoittui yhdeksänneksi. Maa ei päässyt vuoden 2009 EM-kisoihin, jolloin 21 perättäisen EM-kisaedustuksen putki katkesti. Vuoden 2011 EM-kisoissa Italia oli jälleen mukana mutta voitti viidestä alkulohko-ottelustaan vain yhden eikä selviytynyt 12 parhaan joukkoon.
Kırklareli
Kırklareli on kaupunki Turkin Euroopan puoleisessa osassa, lähellä Bulgarian rajaa. Vuonna 2012 siellä oli 67 360 rekisteröitynyttä asukasta. Kaupungissa on merkittävä romanivähemmistö.
Kobolttipeippo
Kobolttipeippo (Granatina ianthinogaster) on loistopeippojen heimoon kuuluva varpuslintu. 250px|thumb|Naaras
Tupla-Uuno
Elokuva oli vuoden 1988 katsotuin kotimainen elokuva. Elokuvateattereissa sen näki 245 883 katsojaa. Speden vaatimuksesta kaikissa Turhapuro-elokuvissa on noudatettu käsikirjoitusta muiden näyttelijöiden kohdalla sanatarkasti, paitsi Uunoa näyttelevän Vesa-Matti Loirin. Elokuvassa Loiri improvisoi kohtaukset, joissa Uuno esittelee Lydialle kaupunkia. Muista Uuno Turhapuro -elokuvista Tupla-Uuno poikkeaa sillä, että siinä Uunon hiukset ovat taakse suoraan kammatut, eivätkä sekaisin niin kuin yleensä, paitsi elokuvan aloittavassa sketsissä, jossa hiukset ovat pystyssä. Elokuvassa ei myöskään ole alkutekstejä, vaan tekijät mainitaan vasta lopputeksteissä.
Juoni
Härski Hartikainen ja Sörsselssön näkevät ravintolassa täysin Uunon näköisen miehen, mutta siistimmän. Kaksi ja puoli viikkoa vappua viettänyt Sörsselssön väittää kovasti, että mies on Uuno, mutta Hartikainen ei usko. Sörsselssön menee jututtamaan miestä Uunona. Mies yrittää selventää, ettei ole Sörsselssönin luulema henkilö. Sörsselssön päättää kuitenkin lähteä saattamaan tätä Uunon näköistä miestä kotiin. Kadulla he tapaavat tietä rautatieasemalle kysyvän kauniin tummaihoisen naisen, Lydian. He menevät porukalla oluelle. Samalla Sörsselssönille selviää, ettei mies ole mikään Uuno vaan useamman alan professori Hugo Töttersberg. Sörsselssön jättää toisiinsa ihastuneen parin ja lähtee Härskin luokse autokorjaamolle.
Tuura on vetäytynyt kesähuvilalleen vaimonsa ja tyttärensä Elisabethin kanssa. Elisabeth ja anoppi ovat sitä mieltä, että Uunon täytyy saada yrittää firmassa toimitusjohtajana. Aluksi Tuura on tätä kovasti vastaan, kunnes keksii, että toimitusjohtajana Uuno tuhlaisi hetkessä hänen rahansa ja samalla itse tuhoaisi tulevan perintönsä. Naureskellen Tuura päättää tehdä Uunosta toimitusjohtajan, jolla on täydet valtuudet ja kaikki firman rahat käytössään. Hän soittaa sihteerilleen, joka on parasta aikaa selvittämässä Uunolle, että sosiaalivirkailijan nimitys on laiton, eikä hän voi tutkia omaa tapaustaan. Tuura kertoo sihteerilleen, että Uuno on nyt firman toimitusjohtaja. Johtoryhmä on päätöstä suuresti vastaan, kun he näkevät, kuinka Uuno käy tyhjentämässä firman kassalippaan taskuihinsa. Uuno päättää laittaa erottamisuhalla jupisevan johtoryhmän suorittamaan työpaikkaliikuntaa ja kehittää heille laulujumppaleikin, jonka suorittamista sihteeri jää valvomaan. Uuno sen sijaan lähtee rahoineen kaupungille, jossa hän tapaa sattumalta Lydian. Lydia luulee Uunoa Hugoksi. Uuno pysäyttää avoautolla ajavan miehen ja ostaa tämän auton. Hän lähtee näyttämään Lydialle kaupunkia. Uuno ostaa myös pikaveneen, jolla he käyvät ajelemassa. Lopulta he menevät rannalle viltille ottamaan aurinkoa. Uuno nukahtaa.
Indiana Jones and the Emperor’s Tomb
Indiana Jones and the Emperor’s Tomb on The Collectiven kehittämä ja LucasArtsin julkaisema Indiana Jonesiin perustuva toimintaseikkailupeli. Peli julkaistiin Xboxille, Microsoft Windowsille, PlayStation 2:lle ja OS X:lle vuonna 2003.
Suomen kielen lautakunta
Suomen kielen lautakunta on Kotimaisten kielten keskuksen yhteydessä toimiva suomen kielenhuollon asiantuntijaelin. Lautakunta koostuu 4–8 jäsenestä, jotka keskuksen johtaja kutsuu lautakuntaan kolmivuotiskausiksi. Yksi lautakunnan jäsenistä kuuluu tutkimuskeskuksen henkilökuntaan. Toiminnasta on linjattu valtioneuvoston asetuksella.
Kaudella 1. kesäkuuta 2021 – 31. toukokuuta 2024 lautakunnan jäsenet ovat:
SB Savo
KSS Savo on nilsiäläinen salibandyn erikoisseura. Kesällä 2010 SB Savo muodosti seurafuusion Kuopion Salibandyseuran kanssa, ja niinpä uuden seuran Nilsiän osasto kantaa nimeä KSS Savo. Kauteen 2015-2016 asti joukkue pelasi SB Welhot Nilsiä nimellä, mutta kaudeksi 2016-2017 se vahtoi seuraa Nilsiän Apasseihin. Miesten edustusjoukkue pelasi kaudella 2016–2017 II-divisioonaa Savo-Karjalan lohkossa.
Mikko Savola
Elämä
Savola toimi vuodesta 2013 vuoden 2016 loppuun Suomen suurimman maanpuolustusjärjestön Reserviläisliitto ry:n puheenjohtajana. Hän työskentelee maatalousyrittäjänä ja on koulutukseltaan tradenomi.
Yksityiselämä
Savola toimi Ähtärin eläinpuiston hallituksen puheenjohtajana ja keskeisenä vaikuttajana pandojen hankkimisessa ja saamisessa Ähtäriin.
Puna-apila
Rehukäyttö
Puna-apilaa käytetään nautaeläinten rehuna lisäämään rehun valkuaispitoisuutta. Sitä voidaan viljellä rehuksi myös puhtaana kasvustona. Puna-apilaa on vaikeampi korjata ja säilöä kuin nurmiheiniä. Sen esikuivattaminen luo'olla vaatii hieman kauemmin kuin nurmiheinillä. Myös säilöntävaiheessa haastetta tuo apilan matalampi sokeripitoisuus ja parempi puskurointikyky pH:n laskua vastaan.
152 mm/35 -merikanuuna vm. 1877
Historia
Venäjän keisarikunnan esikuntakapteeni A.F. Brink kehitti kuuden tuuman 35 kaliiperin pituisen tykin piirustukset, joka kesti 20 prosenttia suuremman maksimipaineen kuin olemassa olevat vastaavan kaliiperiset tykit. Vuonna 1882 aloitettiin uuden kuuman tuuman laivatykin suunnittelu, jolloin Brinkin suunnittelema malli valittiin käytettäväksi. Kenraaliluutnantti N.V. Kalakutskijin putkien lujuusteorioiden tutkimusten perusteella Obuhovin terästehtaalla valmistettiin ensimmäinen 35 kaliiperin tykki 1885. Tykki oli kerrosputki, jossa oli sisäputken lisäksi yhteensä kahdeksan kerrosta: viisi vaippaputkea, suojuskerros, liitoskerros sekä jalustan kiinnikekerros. Tykki oli ensimmäinen keskikaliiperin ase Venäjällä, jossa käytettiin ranskalaista Trëuille de Beaulieu -kierrelukkoa de Bange -tiivisteineen.
Średnia Krokiew
Średnia Krokiew im. Bronisława Czecha
Mäkihypyn nuorten MM-kilpailuissa miesten kilpailun voitti saksalainen Andreas Wank, naisten kilpailun voitti itävaltalainen Jacqueline Seifriedsberger ja joukkuekilpailun voitti Saksa joukkueella Felix Schoft, Severin Freund, Pascal Bodmer ja Andreas Wank.
Kesämäkiennätyksen kehittyminen (naiset)
Naisten kesämäkiennätyksen 91,0 metriä on hypännyt Maja Vtič.
Kesämäkiennätyksen kehittyminen
Kesämäkiennätyksen 16,5 metriä on hypännyt Krystian Karpiel.
Cayla Barnes
Cayla Barnes (s. 7. tammikuuta 1999 Eastvale, Kalifornia) on yhdysvaltalainen jääkiekkoilija, joka pelaa puolustajana. Hän voitti Yhdysvaltain maajoukkueen pelaajana olympiakultaa Pyeongchangissa 2018 ja MM-kultaa Espoossa 2019. . MM-kisoissa hänet valittiin turnauksen tähdistökentälliseen. Kanadan MM-kilpailuissa 2021 hän saavutti hopeaa. Alle 18-vuotiaiden MM-kilpailuissa hän voitti kultaa vuosina 2015, 2016 ja 2017, ja hänestä tuli ensimmäinen kolme peräkkäistä mestaruutta tällä tasolla voittanut pelaaja. Vuonna 2016 hänet valittiin kisojen tähdistökentälliseen sekä vuosina 2016 ja 2017 kisojen parhaaksi puolustajaksi. Kaudesta 2017–2018 alkaen hän on pelannut yliopistosarjoissa Boston Collegen joukkueessa.
Elo-luku
Teoriaa
Jos pelaajan A vahvuusluku on R_A ja pelaajan B vahvuus R_B, A:n odotustulos pelissä on
Tony Bennett
Anthony Dominick Benedetto, taiteilijanimeltään Tony Bennett (3. elokuuta 1926 New York – 21. heinäkuuta 2023 New York) oli yhdysvaltalainen jazz- ja viihdelaulaja. Hän oli urallaan ehdolla Grammy-palkinnon saajaksi 41 kertaa ja voitti palkinnon 19 kertaa. Vuonna 2001 hänet palkittiin Grammylla elämäntyöstään. Hänen uransa parhaat ajat sijoittuivat 1950- ja 1960-luvuille. Rockmusiikin yleistyessä hänen suosionsa laski. Bennett teki kuitenkin paluun 1980- ja 1990-luvuilla ja esiintyi vielä 2000-luvullakin. 80-vuotispäivänsä jälkeen hän levytti vanhoja hittejään duettoina muiden tunnettujen laulajien kanssa. Lokakuussa 2021 hän julkaisi yhdessä Lady Gagan kanssa albumin Love for Sale, mikä teki hänestä 95-vuotiaana maailman vanhimman uutta materiaalia julkaisseen artistin.
Varhaiset vuodet
Bennett syntyi italialaiseen perheeseen Astoriassa New Yorkissa. Hänen isänsä oli kauppias ja äiti ompelija. Bennett varttui kuunnellen Al Jolsonia, Eddie Cantoria, Bing Crosbya ja monia jazzartisteja, kuten Louis Armstrongia, Jack Teagardenia ja Joe Venutia. Hänen setänsä oli vaudeville-tanssija, joten Bennett sai tutustua jo varhain showbisnekseen. Hän oli valmis esiintymään kymmenvuotiaana Triboroughin sillan avajaisissa New Yorkissa. Hän opiskeli musiikkia ja maalausta New Yorkin taideteollisuuskoulussa. Hän alkoi työskennellä 16-vuotiaana laulavana tarjoilijana muutamissa Queensin italialaisissa ravintoloissa.
Ensimmäinen menestys
Bennett avioitui ohiolaisen taideopiskelijan ja jazzfanin Patricia Beechin kanssa vuonna 1952. Heillä on kaksi poikaa.
Jazzlaulajana
Bennett perusti oman levy-yhtiönsä, Improvin. Hän levytti muutamia lauluja, joista saattaisi myöhemmin tulla suosittuja, kuten kappaleen ”What is This Thing Called Love?”. Hän teki kaksi tunnettua albumia jazzpianisti Bill Evansin kanssa: The Tony Bennett/Bill Evans Album (1975) ja Together Again ( 1976). Improv ei silti menestynyt musiikkibisneksessä. Jazz oli vielä voimissaan Englannissa, mutta toisin kuin muut amerikkalaiset jazzmuusikot, Tony Bennett ei halunnut muuttaa tyyliään. Tässä vaiheessa uraansa hän oli jo lähellä sen loppumista. Hänellä ei ollut levytyssopimusta, manageria tai esiintymisiä Las Vegasin ulkopuolella. Hänen toinen avioliittonsa oli päättynyt vuonna 1980 ja hän oli kehittänyt itselleen huumeriippuvuuden.
Acid Cinema
Ryhmä mediassa
Kaleva uutisoi The Jolly Scoundrel elokuvan valmistumisen ja se sai ensi-iltansa oululaisessa AC Willisika-ravintolassa 27.12.2007. The Jolly Scoundrel oli erikoisnäytöksenä myös Oulun Musiikkivideofestivaaleilla ja Oulun Taiteiden yössä 2008.
Lope de Vega
Elämäkerta
Papin ura ei ollut kuitenkaan esteenä uusille naisseikkailuille, ja pian lähes koko Madrid juorusi niistä. Lope de Vega sai nyt paikan Sessan ruhtinaan sihteerinä ja toimenkuvaan kuului myös eroottisten runojen kirjoittaminen ruhtinaan useille naisystäville. Hänestä oli tullut erittäin kuuluisa. Kun hän esitti juhlissa omia säkeitään, suosionosoituksista ei tahtonut tulla loppua ja hänen kotinsa edessä oli jatkuvasti ihmisiä odottaen näkevänsä kuuluisan kirjailijan. Varakkaita italialaisia saapui Madridiin nähdäkseen ihailemansa kirjailijan.
Timo Hilska
Timo Hilska (s. 1976) on joensuulainen pesäpallon syöttötuomari. Hilska on A-tason tuomari eli hän tuomitsee pääsääntöisesti Superpesistä. Hilskan ensimmäinen ottelu Superpesiksessä oli 26. heinäkuuta 1994 pelattu Juvan Pallo – Vantaa. Hilska on ollut tuomitsemassa tuomariurallaan kerran miesten Itä–Länsi-ottelun vuonna 2004 sekä kerran naisten Itä–Länsi-ottelun vuonna 2006. Ammatiltaan Hilska on strateginen ostaja.
Ilmanvastuskerroin
Ilmanvastuskerroin on kerroin, joka ilmoittaa, miten suurta pinta-alaa vastaava suhteellinen ilmanvastus muodostuu mittauksen kohteena olevan esineen otsapinnan ilmanvastuksesta. Vastuksen minimoimiseksi aerodynaamisiksi muotoilluilla autoilla voi ilmanvastuskerroin olla 0,22–0,4, kun taas suurilla täysperävaunu- tai puoliperävaunukuorma-autoilla se voi olla 1,0 tai jopa 1,2.
Kenesjärvi
Kenespahdan jääurut
Kenesjärvi tunnetaan Kenespahdan 150m korkeaan jyrkänteeseen talvella syntyvistä vesiputousta muistuttavista ”jääuruista”. Tämä jäämuodostuma syntyy talvella, kun ylhäältä vettä valuttavan puron vesi jäätyy jyrkänteeseen. Jää sulaa huomattavasti hitaammin kuin ympäristön lumi ja järven jää. Jäätä säilyy yleensä yli juhannuksen, mutta joskus elokuun alkuun asti.
Bastuträskin rautatieasema
Rautatieasemalla pysähtyvät kaikki Vännäsin ja Bodenin välillä liikennöivät henkilöjunat. Bastuträskin ja Skellefteån välillä henkilöliikennettä hoidetaan Skelleftebussin liikennöimillä junien kulkuaikoihin sovitetuilla junabussivuoroilla.
Myeongseong
Valtaan hovissa
16. huhtikuuta 1868 ei-aatelinen palvelija synnytti kuninkaalle tulevan kruununprinssi Wanhwan. Pojalla ei todellisuudessa ollut oikeutta periä kruunua, mutta Daewongun piti huolta, että hänestä tuli perijä. Hän oli tyytyväinen pojan syntymästä ja vieraili palatsissa usein katsomassa lasta, mitä kuningatar piti loukkaavana.
Quentin Bryce
Bryce valmistui Queenslandin yliopistosta humanististen tieteiden kandidaatiksi vuonna 1962 ja oikeustieteen kandidaatiksi vuonna 1965.
Myeongseong
Sosiaalinen vallankumous
Vastustuksesta huolimatta Japaniin lähetettiin 1881 suuri lähetystö, jonka tehtävänä oli tarkkailla 70 päivän ajan valtion virastoja, tehtaita, liike-elämää ja armeijan ja poliisin rakennetta. He myös tutustuivat Japanin länsimailta omaksumiin uudistuksiin, erityisesti perustuslakiin.
Ville Vähämäki
Elämä
Vähämäki varttui Vimpelissä, missä hän valmistui ylioppilaaksi 1998. Hän valmistui tietotekniikan diplomi-insinööriksi Oulun yliopistosta vuonna 2008.
Korianteri
Korianterin sijasta käytetään toisinaan meksikolaista korianteria, joka kuitenkin on paljon voimakkaampaa. Ne eivät ole keskenään sukua.
Korianterin siemenet
Siemenet voi paahtaa kevyesti ennen käyttöä, ja ne murskataan helpoimmin morttelissa. Jauhettu korianteri menettää makunsa nopeasti.
Lumilautailun maailmanmestaruuskilpailut 2013
Suomalainen Roope Tonteri voitti sekä slopestylen että big airin maailmanmestaruuden. Markus Malin voitti pronssia half-pipessa ja Janne Korpi tuli pronssille slopestylessä.
Intiaanikesä
Suomeen käsite intiaanikesä tuli 1900-luvun alussa. Ilmiö on ollut tunnettu aiemminkin. Vanha kansa puhui Pärttylin pikkukesästä (Pertun päivän 24. elokuuta mukaan). Muissakin maissa kansanperinne tuntee jonkin, yleensä myöhäisemmän merkkipäivän, jonka aikoihin intiaanikesän uskotaan usein sattuvan ja josta johtuu siitä käytetty nimitys. Niinpä Ruotsissa käytetään nimitystä brittsommar Pyhän Birgitan (7. lokakuuta) mukaan, Englannissa kaikkein pyhäin kesä pyhäinpäivän mukaan ja Ranskassa Pyhän Martin kesä  martinpäivän (10. marraskuuta) mukaan. Puhutaan myös akkainkesästä.
Leijut (suku)
Leijut (Artamus) on pienenkokoisten varpuslintujen suku. Niitä löytyy luonnonvaraisina ainoastaan Australaasiasta. Leijuilla on yleensä tylsän ja synkän värinen höyhenpeite, ja ne ovat kottaraisten kokoisia. Lennossa leijut näyttävät suurilta pääskyiltä, sillä leijuilla on samanmalliset siivet. Linnut ovat taitavia lentämään ja liikkuvat sulavasti ilmassa. Leijujen ravinto koostuu pääosin hyönteisistä. Leijuja näkee usein saalistamassa juuri puunlatvojen yläpuolella. Lintujen pesä on puussa, ja siellä on 2–3 munaa.
Haukilammi (Tammelan Vehmaankulma)
Haukilammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Historia
Vuoden 1855−1856 Kalmbergin kartastossa järven nimi kirjoitettiin "Hahuklampi", mikä lienee kirjoitusvirhe.
The Legend of Spyro: A New Beginning
Juoni
Spyro pelastaa Ignituksen, mutta Cynder on ehtinyt jo tehdä voimakristallin. Hän avaa portin toiseen ulottuvuuteen, jossa Synkkä Mestari on vankina. Spyro lähtee perään pysäyttämään häntä. Cynder on kuitenkin ehtinyt käyttää voimakristallin. Spyro taistelee Cynderin kanssa jonka jälkeen Cynder alkaa kutistua Spyron kokoiseksi. Spyro ja Sparx huomaavat että Cynder oli oikeasti heidän ikäisensä kirouksen vallassa ollut lohikäärme. Ulottuvuus alkaa hajoilla ja Spyro päättää ennen lähtöään ottaa Cynderin mukaan Sparxin vastustelusta huolimatta.
Spyro
Spyro on purppura lohikäärme, jollaisia syntyy vain kymmenen sukupolven välein. Alussa hän luulee olevansa sudenkorento, mutta asioiden oikea laita selviää hänelle pian. Spyro on luonteeltaan itsevarma ja vakava. Lisäksi hän tuntee syyllisyyttä kaikesta, johon olisi voinut vaikuttaa. Purppurana lohikäärmeenä Spyron on mahdollista hallita useampaa elementtiä, mihin muut lohikäärmeet eivät pysty.
Sacred Warrior
Historia
Sacred Warriorin jäsenet olivat aluksi ei-kristillisessä yhtyeessä nimeltä Nomad. Sen jälkeen kun laulaja Bruce Swift tuli uskoon, hän saattoi Nomadin jäsenet Tony Velasquezin ja Rey Parron samalle tielle. Swift saattoi uskoon myös Rick Maciaksen, joka oli ollut eteisvahtimestari eräässä yöklubissa.
Portteri
Valmistus ja ominaisuudet
Alun perin porterin kantavierteen ominaispaino oli noin 1070, mutta nykyään se on noin 1040-50. Porter on väriltään tyypillisesti musta, melkein läpinäkymätön. Jotkut portterit ovat tummanruskean sävyisiä. Portteri maistuu yleensä hieman kahvimaiselle ja hedelmäiselle. Kahvimainen maku johtuu maltaiden paahtamisesta ja hedelmäisyys pintahiivan käytöstä. Verrattuna samantyyppiseen dry stouttiin sen maku ei ole niin täyteläinen: tämä johtuu pidemmälle menneestä käymisestä. Nykyaikainen portteri voi olla hieman kitkerää. Vaikka portteri on tavallisesti pintahiivaolut, on olemassa myös pohjahiivoilla porttereita panevia panimoita. Porterin alkoholipitoisuus on 4-9 til-%.
Metsäorvokki
Metsäorvokki kasvaa yleisenä suurimmassa osassa Eurooppaa. Suomessa se kasvaa Etelä-Suomessa yleisenä tuoreissa metsissä, lehdoissa, reheväpohjaisilla niityillä ja tienvarsilla. Pohjanmaalla se on harvalukuinen ja puuttuu Lapista aivan eteläosia lukuun ottamatta. Metsäorvokki kukkii touko-kesäkuussa.
Metsäorvokki muistuttaa lehto-orvokkia (Viola mirabilis) ja aho-orvokkia (Viola canina). Etelä-Suomessa tavataan metsäorvokin ja hietaorvokin (Viola rupestris) risteymää (Viola riviniana × rupestris).
Maria Turtschaninoff
Ensimmäisen teoksensa, keittokirjan Min mat och mammas (2006), Turtschaninoff kirjoitti yhdessä äitinsä Christine Saarukan kanssa. Hänen ensimmäinen romaaninsa De ännu inte valda ilmestyi vuonna 2007.
Ylempi ammattikorkeakoulututkinto
Tutkinnot
Tutkinnon englanninkielinen käännös on tyypillisesti Master, jota tarkennetaan oppialalla, esimerkiksi tekniikan alalla tutkinto on Master of Engineering ja hoiva-alalla Master of Health Care. Tiedekorkeakouluissa suoritetuista tutkinnoista poiketen tutkinnot eivät siis ole muotoa Master of Science tai Master of Arts.
Vaativuustasovertailu
Vastaavan alan jatko-opinnot eli ylempien ammattikorkeakoulututkintojen koulutusohjelmat tuottavat tutkinnon tasolle 7 (ylempi AMK). Tutkinnot ovat laajuudeltaan 60 tai 90 op ja tuottaa saman kelpoisuuden julkisiin virkoihin ja toimiin kuin ylempi korkeakoulututkinto.
Sergei Novikov (hiihtäjä)
Sergei Vladimirovitš Novikov (, s. 28. elokuuta 1980 Dolinsk) on venäläinen maastohiihtäjä.
Rikhard Leijonamieli
Rikhard Leijonamieli oli oman aikansa sankari, ja sellaiseksi hänet yleensä kuvataan kirjallisuudessa. Hänen väkivaltaisuutensa, turhamaisuutensa ja itsekkyytensä unohdetaan usein. Rikhardin intohimona oli sodankäynti; englantilaiset rahoittivat hänen sota- ja ristiretkensä. Rikhard I vietti kymmenvuotisesta valtakaudestaan Englannissa vain viisi kuukautta. Hän ei myöskään koskaan oppinut puhumaan englantia, vaan puhui äidinkielinään oksitaania ja ranskaa.
Valtakauden alku
Rikhardin valtakauden alkua leimasivat kruunajaisista alkaneet mellakat juutalaisia vastaan. Antisemitismi lisääntyi, koska jotkut olivat velkaantuneet otettuaan lainoja juutalaisilta ja koska ihmisiä kehotettiin lähtemään ristiretkille. Pahin välikohtaus sattui 16. maaliskuuta 1190 Yorkissa, jossa 150 juutalaista teki polttoitsemurhan Yorkin linnassa, jotteivät olisi joutuneet heitä ahdistelleen väen käsiin. Rikhard suojeli juutalaisia ja tukahdutti mellakat, sillä juutalaiset olivat kuninkaalle hyvä tulonlähde.
Rikhard ristiretkivaltioissa
Kyproksella Rikhard oli vastaanottanut sotilaallista apua Guido Lusignanilaiselta, joka oli Rikhardin isän serkun Sibyllan leski. Guido yritti saada takaisin vuonna 1187 menettämänsä Jerusalemin kuninkaan arvon vaikka hänen vaimonsa oli kuollut Akkon piirityksessä edellisvuonna. Guido toivoi saavansa tukea Rikhardilta, olihan hänen perheensä Rikhardin vasalleja Pointoussa. Hänen päävastustajansa hallitsijaksi oli Montferratin Konrad, Sibyllan sisarpuolen Isabellan toinen aviomies. Konradia, jonka Tyroksen puolustus oli pelastanut kuningaskunnan 1187, kannattivat Ranskan Filip, hänen serkkunsa Ranskan Ludvig VII:n poika sekä toinen serkku Itävallan herttua Leopold V. Rikhard taasen oli liittoutunut myös Humfried IV von Toronin kanssa. Tämä oli Isabellan ensimmäinen aviomies, josta Isabellan oli pakotettu ottamaan ero vuonna 1190. Humfried oli uskollinen Guidolle ja puhui sujuvaa arabiaa. Tästä syystä Rikhard käytti häntä tulkkina ja neuvottelijana. thumb|200px|Rikhard ja Filip vastaanottavat Akkon kaupungin avaimet thumb|350px|Rikhard ja [[Saladin taistelevat]] Kuningas Rikhard saapui Akkoon kesäkuussa 1191. Hän onnistui joukkoineen valtaamaan kaupungin ja Konrad neuvotteli Saladinin kanssa antautumisesta. Kuninkaiden liput nostettiin ylös, mukaan lukien Itävallan lippu Englannin ja Ranskan ohella. Leopoldin (joka oli sukua Isaak Komnenokselle) teko oli sekä Rikhardin että Filipin mielestä härskiä julkeutta, olihan Leopold Pyhän saksalais-roomalaisen keisarikunnan alainen vasalli. Rikhardin miehet, tämän tietämättä tai tietäen, repivät Itävallan lipun tangosta ja heittivät sen Akkon linnoituksen vallihautaan. Se sai teosta suuttuneen Leopoldin jättämään ristiretken. Lopulta myös punatautiin sairastunut Filip lähti ristiretkeltä riideltyään Rikhardin kanssa Kyproksen asemasta (Filip halusi puolet saaresta) ja Jerusalemin kuningaskunnasta. Rikhard oli yllättäen jäänyt ilman liittolaisiaan.
Muuraispuron kanava
Muuraispuro on Vuoksen vesistössä Leppävirran reittiin kuuluva avokanava Leppävirran kunnassa. Se sijaitsee Varkauden-Kuopion syväväylällä Unnukan ja Voipaanselän välillä. Sen pituus on 250 metriä, ja se valmistui vuonna 1972.
Gunilla
Gunillan nimipäivä on Ruotsissa ja ruotsin­kielisen kalenterin mukaan Suomessakin 30. tammikuuta.
Reijo Hongisto
Reijo Henrik Hongisto (s. 16. huhtikuuta 1962 Alajärvi) on suomalainen poliitikko, kansanedustaja vuosina 2011–2019 ja Vimpelin kunnanvaltuutettu vuodesta 2005 vuoteen 2021. Siviiliammatiltaan Hongisto on vanhempi konstaapeli. Hän työskenteli poliisina vuodesta 1984 eduskuntaan valintaansa saakka.
Jyrki Käki
Jyrki Käki (s. 1968) on kangasalalainen entinen pesäpallon pelituomari. Käki on A-tason tuomari eli hän tuomitsee pääsääntöisesti Superpesistä. Käen ensimmäinen ottelu Superpesiksessä oli 26. toukokuuta 1995 pelattu Juvan Pallo – Haminan Palloilijat. Ensimmäisen tuomarointinsa Käki teki 1994 ottelussa Hakunilan Kisa - Haapajärven Pesä-Kiilat. Käki oli pelituomari miesten Itä–Länsi-ottelussa Seinäjoella vuonna 2002. 100. tuomarointinsa Käki saavutti vuonna 2002 ja 200. vuonna 2009. Käki tuomitsi 17 kauden ajan ja on Superpesiksen eniten otteluita tuominneiden listalla sijalla 15. Tuomaripörssin mukaan Käki on lopettanut tuomarointinsa. Käki on toiminut Hämeen Pesäpallotuomarit ry:n puheenjohtajana. Ammatiltaan Käki on kehittämispäällikkö.
Geodeettinen laitos
Organisaatio
Geodeettisen laitoksen viimeisenä ylijohtajana toimi professori Jarkko Koskinen 1. kesäkuuta 2011 lähtien. Hänen pitkäaikainen edeltäjänsä professori Risto Kuittinen siirtyi eläkkeelle maaliskuussa 2011.
Kitt Peak
Kitt Peak on 2 099 metriä korkea vuori Arizonan osavaltiossa Yhdysvalloissa. Vuorella sijaitsee Kitt Peak National Observatory.
Uno Jakob Oskar Gadd
Uno Jakob Oskar Gadd (4. heinäkuuta 1864 Muolaa – 8. helmikuuta 1944 Helsinki) oli juristi ja pankinjohtaja, joka vangittiin yhdenvertaisuuslain vastustamisesta.
Ahvenanmaan politiikka
Ahvenanmaalta valitaan Suomen eduskuntaan aina yksi edustaja.
Rimpiputkisirvikäs
Rimpiputkisirvikäs (Limnephilus diphyes) on harvinainen vesiperhoslaji. Suomessa se luokitellaan silmälläpidettäväksi. Se elää nevoilla, lampareissa ja allikoissa.
Anna Kortelainen
Elämä ja ura
Stadin Slangi ry valitsi Kortelaisen vuoden 2015 Stadin Friiduksi Helsinki-päivänä 12. kesäkuuta 2015.
Olli Ainola
Ainola tuli tunnetuksi MOT-ohjelmasta, missä hän selvitti muun muassa Pentti Tiusasen toimimista Stasin ilmiantajana. Vuonna 1997 Ainola kyseenalaisti MOT:ssa ksylitolin tehokkuuden, paljasti Neuvostoliiton ja Yhdysvaltain hävittäjien ilmataistelun Suomessa vuonna 1954 ja totesi, että Suomen raadolliseen suhtautumiseen Kiinan ihmisoikeusloukkauksiin vaikuttavat kaupalliset intressit. Seuraavana vuonna MOT:ssa paljastettiin, että työeläkerahastojen tuotot ovat alemmat kuin Ruotsissa, koska yhtiöt toimivat myös poliittisin perustein. Ainolan mukaan monet kansanedustajat asuivat edullisesti vakuutusyhtiöiden omistamissa asunnoissa.
Organogeneesi
Vaiheet
Karkeasti jaoteltuna ektodermista kehittyy hermosto, iho ja sen johdannaiset sekä osin aistimet. Mesodermista sen sijaan kehittyvät lihaksisto, verenkiertojärjestelmä, tukikudos, sukurauhaset ja monet sisäelimet ja endodermista hengitystiehyet, ruoansulatuskanava ja ruoansulatusrauhaset. Monet elimet kuitenkin sisältävät soluja useammasta kuin yhdestä alkiokerroksesta.
Solujen välinen viestintä
Induktiot ovat usein parakriinista kasvutekijöiden tai solun ulkoisen tilan välittämää, jukstakriinistä, viestintää. Tunnetuimpia kasvutekijöitä ovat FGF:t, Wnt:t, Hedgehogit, TGF-β ja Notch-molekyylit. Kasvutekijöillä on paljon erilaisia tehtäviä alkion eri kehitysvaiheissa. Homeobox-geenit vaikuttavat eri kudosten ja elinten keskinäiseen sijaintiin sekä muotoon. Solun vaste induktioon voi olla myös apoptoosi.
Junianus Justinus
Junianus Justinus tai Justinus Frontinus oli roomalainen historioitsija 200-luvulla. pienoiskuva|pysty|Junianus Justinus: Epitome historiarum Trogi Pompeii, 1477.
Ari Boyland
Boyland on juutalainen.
Nela
Nela tai NELA voi viitata seuraaviin asioihin:
Tatra 603-2 B5
Moottori
Julius Mackerlen suunnittelema T603:n moottori, myös mallinimeltään T603, oli alkuaankin kehitetty moottoriurheilukäyttöön. Sitä oli käytetty voimanlähteenä T602- ja T607-kilpa-autoissa sekä Tatraplaniin perustuneessa T601 Monte Carlo -mallissa. Kilpa-autoissa käytetty moottori oli tyypiltään T603H.
Myöhemmin autoilla kilpailtiin B6-ryhmässä ja tätä varten moottoriin tehtiin Mackerlen suunnittelema ejektorijäähdytysjärjestelmä, joka toimi pakokaasujen virtauksen avulla. Ratkaisun ansiosta alkuperäiset, nokka-akselin päästä voimansa saaneet jäähdytyspuhaltimet voitiin jättää pois, jolloin moottorin teho kohosi 173 hevosvoimaan ja huippunopeus 195 kilometriin tunnissa. Haittapuolena äänenvaimentimien käyttö tuli mahdottomaksi, ja Tatran melutaso nousi kilpailutilanteessa korviahuumaavalle 130 desibelin tasolle.
Firass Dirani
Ura
Dirani aloitti uransa televisiossa 14-vuotiaana vieraillessaan televisiosarjoissa Children's Hospital ja Home and Away. Kaksi vuotta myöhemmin hän esiintyi muun muassa Vin Dieselin ja Keith Davidin näyttelemässä elokuvassa Pimeän uhka. Vuosien 2002–2005 aikana Dirani teki enimmäkseen elokuvarooleja ja vieraili All Saints sarjan yhdessä jaksossa vuonna 2003. Hän näytteli myös Al-Qaidan johtajaa muun muassa John Cenan ja Robert Patrickin näyttelemässä elokuvassa The Marine vuonna 2006. Samana vuonna Dirani nousi julkisuuteen saadessaan ensimmäisen pääroolinsa televisiosarjassa Power Rangers: Mystic Force. Hän näytteli sarjassa Nick Russellia, Punaista Rangeria. Sarjan jälkeen Dirani näytteli vuonna 2007 13-osaisessa komediasarjassa Kick, jonka jälkeen hän on esiintynyt australialaisissa elokuvissa, kuten The Black Balloon ja The Combination.
Hilkka Inkala
Elämänvaiheita
Inkala hakeutui Pentti Koiviston oppilaaksi vuosina 1955–1957 ja vuonna 1966 Oriveden kansanvalistusseuran järjestämälle Nándor Mikolan kurssille. Lisäksi Inkala osallistui Art Students League of New Yorkin kurssille. Hän toimi Oulun taiteilijaseuran rahastonhoitajana 1969–1973 ja Oulun aluenäyttelyn juryssa 1977. Oulun kaupungin kuvataidelautakunnassa hän oli vuosina 1981–1984 ja julkisivulautakunnassa vuosina 1985–1988.
О
Latinalaisissa aakkosissa on vastaava, samannäköinen merkki O. Unicodessa nämä ovat kuitenkin eri merkit.
Peter Skellern
Ura
Skellern oli naimisissa ja hänellä on kaksi lasta.
Thermopýles
Historia
Antiikin aikana Thermopylain lähteet oli pyhitetty Herakleelle, johon ne kreikkalaisessa mytologiassa kytkettiin. Solassa oli muun muassa Herakleen alttari. Thermopylailla oli oma amfiktyoniliitto, johon kuuluivat muun muassa thessalialaiset, dolopialaiset, boiotialaiset, malislaiset, magnesialaiset, lokrislaiset ja fokislaiset. Sen keskus oli Anthelen kaupunki.
HMS Agincourt (1914)
Palvelus
Alukselta poistettiin aseet ja se muutettiin liikuteltavaksi tukikohdaksi. Poiston yhteydessä aluksen tykkitornit poistettiin lukuun ottamatta 1 ja 2 tornia. Samalla tehtiin lisäpolttoaine- ja ammussäiliöt. Työt kuitenkin keskeytettiin myöhemmin samana vuonna Washingtonin laivastosopimuksen nojalla. Alus myytiin romutettavaksi 19. joulukuuta 1922 Rosyth Shipbreaking Companylle.
Aseveljeys
Sotaveteraanien keskinäistä ja erityisesti sotainvalideihin kohdistunutta auttamistoimintaa on kutsuttu asevelityöksi. Sanat aseveljeys ja aseveli esiintyvät lukuisien veteraanijärjestöjen ja niiden toimintamuotojen, kuten julkaisujen nimissä. Vaasan kaupunginosa Asevelikylä on saanut nimensä aseveljeydestä.
Al Jolson
Al Jolson (Asa Yoelson, 26. toukokuuta 1886 Seredzius, Venäjä – 23. lokakuuta 1950 San Francisco, Yhdysvallat) oli yhdysvaltalainen laulaja ja näyttelijä. Hän oli tunnettu Broadway-tähti 1910-luvulla ja hän esiintyi ensimmäisen yhdysvaltalaisen äänielokuvan, Jazzlaulaja (The Jazz Singer), pääosassa, minkä jälkeen hän teki menestyksekkään uran elokuvanäyttelijänä ja laulajana.
Suolijärvi (Puolanka)
Suolijärvi on kainuulainen kylä, joka sijaitsee Puolangan kunnan pohjoisosassa noin 40 kilometrin päässä Puolangan kirkonkylältä. Vakinaisia asukkaita on noin 120, mutta kesäisin väkiluku lisääntyy matkailijoiden myötä 200:aan. Kylän pääelinkeino on maa- ja metsätalous ja toimivia tiloja on kuusi. Alueella on myös luontomatkailukohteita, tunnetuimpia näistä ovat Siikavaara ja Kometto. Kylässä on moottorikelkkareitti, joka kuuluu valtakunnalliseen kelkkareittiin.
Biškek
Biškek on Kirgisian pääkaupunki ja maan suurin kaupunki. Vuonna 2016 kaupungin asukasluku oli 944 300. Biškekin kaupunkialueeseen kuuluu myös kaupunkityyppinen taajama Tšon-Aryk (, 10 000 as.) ja joitain maaseutuasukkaita; joten tasavallan alueisiin rinnasteisen Biškekin pääkaupunkialueen väkiluvuksi arvioitiin 958 500.
Biškek on perustettu vuonna 1878. Vuosina 1926–1991 kaupunki tunnettiin nimellä Frunze, bolševikkijohtaja Mihail Frunzen mukaan. Kaupunki uudelleennimettiin maan itsenäistymisen myötä 1991.
Viitaila
Alue
Salpausselän reunamuodostuman ansiosta maasto on monipuolista ja vaihtelevaa. Vankat metsät reunustavat kauniita viljelys- ja laidunmaita. Seudulla on useita järviä, joista merkittävin on Vesijärvi. Harjujen välissä on melko pienialaisia peltoja. Niitä ympäröivät kivikkoiset laidunmaat. Viitailan kulttuuriympäristö on monipuolista ja vaihtelevaa. Maisemassa on arvokkaita rakennuksia perinneympäristöineen ja runsaat lehtokasvillisuusalueet.
Charles Hard Townes
Townes jakoi maserin kehittämisestä myönnetyn vuoden 1964 Nobelin fysiikanpalkinnon venäläisten Aleksandr Prohorovin ja Nikolai Basovin kanssa. He keksivät myös maserin itsenäisesti, ilman Townesia.
Sykloni (laite)
Käyttö
Saha- ja puutyöteollisuudessa syklonilla puuntyöstöstä syntyneet puru, höylänlastut ja sahajauho imetään tätä varten rakennettua putkistoa pitkin pois puuntyöstökoneista ja puhalletaan sykloniin, jossa puru ja lastujäte erotetaan ilmasta erillisiin säiliöihin.
Peter Lilienthal
Lilienthal voitti vuonna 1979 Berliinin elokuvajuhlien Kultaisen karhun. Hänelle on myönnetty kolme Saksan elokuvapalkintoa (1970, 1983, 1987), ja hän oli vuonna 1970 ehdolla Cannesin Kultaisen palmun saajaksi.
Seututie 192
Seututie 192 on seututieksi huomattavan vilkasliikenteinen, sillä Kustavin ja Taivassalon seutu on suosittua kesäasutusaluetta, ja lisäksi tie muodostaa yhdessä seututeiden 194 ja 196 kanssa vaihtoehtoisen reitin Turusta Uuteenkaupunkiin. Kustavintie on osa Turun saariston kiertävää Saariston rengastie -nimistä matkailutietä.
Historia
Kustavintietä ruvettiin rakentamaan vuonna 1948. Se valmistui useassa eri osassa: Kustavin ja Mietoisten välinen osuus valmistui vuonna 1954, ja loput tiestä valmistui 1960-luvun alussa. Aiemmin Kaistaisten sillan paikalla oli lossi, mutta kesäasutuksen yleistyttyä lossista tuli pullonkaula. Ongelma yritettiin ratkaista toisella lossilla, mutta lossi oli silti yhä pullonkaula. Ongelma poistui vuonna 1982, jolloin valmistui Kaitaisten silta.
Markus Heikkinen
Seurajoukkueet
Heikkinen siirtyi kevätkaudeksi 2003 kolmen kuukauden sopimuksella Englannin 1. divisioonan Portsmouthiin. Heikkinen pelasi kuitenkin vain kahdessa ottelussa, eikä saanut kolmen kuukauden jälkeen pysyvää sopimusta. Portsmouth voitti kaudella 2002–03 1. divisioonan ja joukkue nousi Valioliigaan. Heikkinen teki elokuussa 2003 kahden vuoden sopimuksen Skotlannin liigan Aberdeenin kanssa. Heikkinen pelasi kaudella 2003–04 Aberdeenin kaikki 38 sarjaottelua, mutta joukkue oli sarjassa vasta yhdestoista. Seuraava kausi sujui joukkueelta paremmin ja se sijoittui Skotlannin liigassa neljänneksi. Heikkinen pelasi Aberdeenissa kausina 2003–05 yhteensä 68 liigaottelua. Heikkinen siirtyi kaudeksi 2005–06 takaisin Englannin kakkostasolle Championshipin Luton Towniin. Hän pelasi kausina 2005–06 ja 2006–07 yhteensä 76 sarjaottelua. Luton oli kaudella 2005–06 Championshipissä kymmenes, mutta putosi seuraavalla kaudella sarjaporrasta alemmas.
Markus Heikkinen siirtyi kesäkuussa 2007 kahden vuoden sopimuksella Itävallan Bundesligan Rapid Wieniin. Heikkinen pelasi kaudella 2007–08 yhteensä 28 liigaottelua ja kausi päättyi mestaruusjuhliin. Rapid Wien voitti Itävallan mestaruuden kuuden pisteen erolla toiseksi tulleeseen Red Bull Salzburgiin. Heikkinen jatkoi syksyllä 2008 sopimustaan Rapidin kanssa aina vuoteen 2011 saakka. Heikkinen jatkoi joukkueen runkopelaajana kaudella 2008–09, kun joukkue oli sarjassa toinen ja kaudella 2009–10, kun joukkue oli sarjassa kolmas. Heikkinen debytoi kaudella 2009–10 myös Eurooppa-liigassa, kun Rapid eteni karsintojen kautta lohkovaiheeseen. Rapid pelasi Eurooppa-liigassa myös kaudella 2010–11. Heikkinen jatkoi kesällä 2011 sopimustaan seuran kanssa vuoteen 2013. Rapid taisteli mestaruudesta jälleen kaudella 2011–12, mutta joukkue jäi Itävallan liigassa toiseksi. Seuraavalla kaudella Heikkinen pääsi pelaamaan kolmannen kerran Eurooppa-liigaa. Heikkinen pelasi Rapid Wienissä kuuden kauden aikana yhteensä 173 Itävallan liigan ottelua ja teki niissä kuusi maalia. Rapidista Heikkinen siirtyi loppukaudeksi 2013 Norjan Tippeligaenin Startiin, jossa hän pelasi 10 ottelua.
Valmentajana
Markus Heikkisen valmentajaura alkoi kaudella 2017, kun hän liittyi Ykkösessä pelanneen AC Oulun valmennusryhmään. Heikkinen toimi kaudella 2017 Rauno Ojasen ja kaudella 2018 Mika Lähderinteen apuvalmentajana. Pelaajauran päättymisen jälkeen Heikkinen siirtyi Kakkosen OLS:in apu- ja juniorivalmentajaksi.
Hannu Salama
Myöhempi elämä
Kirjoittamisestaan Salama kertoo: ”Kyllä kai tämä jonkin sortin skitsofreniaa tai yleishulluutta on, mutta minun on pakko kirjoittaa. Räyhätä ja ottaa kantaa maailmanmenoon. Kuulostakoon vaikka kuinka pateettiselta, mutta haluan puhua ihmisyyden ja oikeudenmukaisuuden puolesta rosvokapitalismia vastaan. Kolmannen polven punikkina olen aina ollut ja tulen olemaan köyhien ja sorrettujen puolella.” Hänen toivelistallaan on, ”että nuoret ihmiset valveutuvat ja näkevät oman asemansa kaiken tämän viihteen ja hössötyksen läpi”.
Neil Patrick Harris
Neil Patrick Harris (s. 15. kesäkuuta 1973 Albuquerque, New Mexico, Yhdysvallat ) on yhdysvaltalainen näyttelijä, tuottaja, ohjaaja ja laulaja. Hänet tunnetaan muun muassa roolistaan naistenmies Barney Stinsonina Ensisilmäyksellä-tilannekomediassa, fiktiivisenä versiona itsestään sarjassa Harold & Kumar, ja Joss Whedonin internetissä julkaistusta musikaalisarjasta Dr. Horrible’s Sing Along Blog.
Jääkiekon naisten maailmanmestaruuskilpailut 2015
Loppusijoitukset
Pääsarjan turnaus
Pokémon Adventures
Seitsemäs luku: Diamond & Pearl
Sinnoh-alueella Berlitzin suvun perinteisiin kuuluu, että jokaisen perheenjäsenen on itse haettava ainekset suvun tunnuksena toimivaan koruun alueen keskellä kohoavan Coronet-vuoren huipulta. Platinumin on aika noudattaa suvun perinnettä ja tehdä oma sukutunnuksensa. Tätä tehtävää varten hänen isänsä palkkaa hänen turvakseen kaksi henkivartijaa, ja professori Rowan haluaisi Platinumin henkivartijoineen täyttävän Pokédexiä Sinnoh-alueen Pokémoneilla. Samaan aikaan ystävykset Diamond ja Pearl ottavat osaa Jubilife Cityssä järjestettävään komediakilpailuun. Pieleen menneen esiintymisen jälkeen he saavat kuitenkin lohdutuspalkinnon, joka menee sekaisin Platinumin isän palkkaamille henkivartijoille tarkoittaman kuoren kanssa. Tästä erehdyksestä johtuen Diamond ja Pearl päätyvät Platinumin matkakumppaneiksi ympäri Sinnohia, Platinumin haastaessa alueen salipäälliköitä. Platinumin suojaksi tarkoitetut henkivartijat katoavat Galactic-tiimin käsissä. Matkan aikana erehdys lopulta paljastuu, mutta kolmikko päättää yhdessä päihittää Galactic-tiimin. Cyruksella, joka johtaa Galactic-tiimiä, on suunnitelma, jonka toteutukseen hän tarvitsee kaksi legendaarista Pokémonia, Dialgan ja Palkian, mikä uhkaa koko universumia.
Kahdeksas luku: Platinum
Jonkin aikaa edellisen luvun jälkeen Platinum suuntaa kohti Battle Zonea, ja siellä odottavaa Sinnoh-alueen Taistelurintamaa tarkoituksenaan tutkia alkuperäisten henkivartijoidensa katoamista. Kansainväliseen poliisiin kuuluvan Lookerin ja Platinumin tutkiessa tapausta Platinumin haastaessa samalla rintamapäälliköitä mahdollisten tietojen saamiseksi, Diamond ja Pearl tutkivat Sinnohin legendaarisia Pokémoneja Charon-nimisen Galactic-tiimin jäsenen päiväkirjan avulla. Charon ja Distortion Worldia hallitseva Giratina uhkaavat koko Sinnoh-aluetta, ja Diamondin, Pearlin ja Platinumin on taas lyöttäydyttävä yhteen estääkseen Charonia toteuttamasta suunnitelmaansa.
Tämä luku käsittää kirjat 38-40 ja kappaleet 417-441.
Neljästoista luku: Sun & Moon
Luvun alussa päähenkilö Sun on lapsi, joka päättää jonain päivänä matkustaa Alola-alueelle nähtyään alueelta kotoisin olevia Meowtheja.
Sarjan julkaiseminen
Pokémon Adventuresia on julkaistu useassa Shogakukan-kustantamon mangalehdessä vuodesta 1997 lähtien, usein yhtä lukua samanaikaisesti, jolloin lehtijulkaisun kappalejärjestys voi erota kirjoissa olevasta. Tällä hetkellä sarjaa julkaistaan kahdessa lehdessä: CoroCoro Ichiban! -lehti ilmestyy kuukausittain, kun taas toinen, Pokémon Fan -lehti, ilmestyy epätasaisin väliajoin.
Saalistus
Vaikka saalistajat ovat ekosysteemissa kuluttajaeliöitä, niillä on hyvin tärkeä rooli ekosysteemien dynamiikassa. Saalistajilla on taipumus lisätä elinympäristöjen monimuotoisuutta eli biodiversiteettiä, sillä ne voivat estää yksittäisen lajin pääsyä hallitsevaan asemaan ekosysteemissä. Saalistajien tuominen ekosysteemiin, jossa niitä ei aiemmin ole esiintynyt, tai niiden poistuminen elinympäristöstä voi vakavasti muuttaa ekosysteemin tasapainoa.
Matti Ijäs
Ura
Ijäs toimi yhtenä neljästä käsikirjoittajasta János Zsombolyain elokuvassa Tullivapaa avioliitto (1980) ja käsikirjoitti yhdessä Mikko Niskasen kanssa tämän elokuvan Ajolähtö (1982).
ActRaiser
ActRaiser on Quintet-peliyhtiön kehittämä ja Enixin (nykyisen Square Enixin) alun perin vuonna 1990 julkaisema videopeli Super Nintendo Entertainment System -konsolille. Peli koostuu ajalleen tyypillisten tasohyppelytasojen ja simulaatioelementtien yhdistelmästä. Peli julkaistiin sen verran aikaisin konsolin elinaikana, että Japanissa ja Yhdysvalloissa sitä pidetään SNES:n julkaisupelinä. Euroopan julkaisu tapahtui lähes vuoden konsolin julkaisua myöhemmin.
Musiikki
Peli sai aikoinaan ylistystä ajankohtaan nähden varsin edistyksellisestä soundtrackistä, jonka sävelsi Yuzo Koshiro. Soundtrack julkaistiin vuonna 1991 CD-formaatilla.
Kathekon ja katorthoma
Kathēkon (mon., kathēkonta) ja katorthōma (mon. , katorthōmata) ovat antiikin kreikkalaisen ja erityisesti stoalaisen filosofian käsitteitä.
Kathēkon asettuu stoalaisessa etiikassa katorthōmaa vastaan: jälkimmäinen tarkoittaa ”täydellistä toimintaa”, ”hyveellistä toimintaa” tai ”sitä mikä tehdään oikein”. Termi on johdettu sanoista orthos logos (järki), ja joskus käytettiin myös termiä teleion kathēkon, täydellinen, saavutettu kathēkon.
Tracy Hickman
Elämä
Dragonlance-kronikat-trilogiaa seurasi Dragonlance-legendat-trilogia, jonka jälkeen Hickman ja Weis jättivät TSR:n ryhtyäkseen vapaiksi kirjailijoiksi. Kirjojen suosio oli rohkaissut heitä kokeilemaan onneaan omilla kirjasarjoillaan ilman pelilisenssiä. Heiltä julkaistiinkin seuraavaksi Mustamiekka-trilogia, Profeetan ruusu -trilogia ja Kuolemanportti-sarja. He kirjoittivat vielä TSR:lle Uusi sukupolvi -novellikokoelman ja vuonna 1995 Kesätulen lohikäärmeet -romaanin. Tämän jälkeen he ilmoittivat, etteivät olisi enää kiinnostuneita Dragonlance-romaanien kirjoittamisesta. Vuonna 1996 Hickmanilta julkaistiin kaksi teosta, Requiem of Stars ja The Immortals, jotka olivat hänen ensimmäiset ilman Weisia kirjoittamansa romaanit.
Tunnustukset
Hän on voittanut Margaret Weisin kanssa Dragonlance-romaanista Laskevan auringon lohikäärmeet pelialan Origins-palkinnon vuonna 2000 parhaasta peleihin liittyvästä romaanista. . Lisäksi vuonna 2002 hänet nimitettiin Origins Hall of Fameen.
Freeform
Alun perin trancecorenakin tunnetun tyylisuuntauksen luojana pidetään yleisesti Scott Brownia ja hänen Evolution Records -kustantamoaan. 1990-luvun gabber-suosion aikoihin Brown teki musiikillisia kokeiluja Englannissa ja julkaisee niitä vielä nykyään Evolution Recordsin kautta. Freeform-musiikin koko kehityskaari onkin helposti luettavissa juuri tämän kyseisen kustantamon katalogista, joka vaihtelee pumppaavasta gabber-biitistä sähköisiin acid-/hardcore-kappaleisiin. Muina tämänlajin tyylisuunnan näyttäjinä pidetään Kevin Energyä ja hänen levymerkkiään Nu NRG -recordsia.
Essalamin moskeija
thumb|Essalamin moskeija Essalamin moskeija on moskeija Rotterdamissa Feijenoordin jalkapallostadionin vieressä. Moskeijan rakennustyöt alkoivat 2002, ja se otettiin käyttöön vuonna 2010. Moskeija tarjoaa tilan 3 000 rukoilijalle. Se on Hollannin suurin moskeija, jonka minareetit ulottuvat 50 metrin korkeuteen.
Jotkut uutiset väittivät moskeijaa myös virheellisesti Euroopan suurimmaksi, mitä se ei ole. Euroopassa on useita moskeijoita, joihin kuvataan sopivan 10 000–17 000 rukoilijaa.
Peloponnesolaissota
Peloponnesolaissodan kulun dokumentoi historioitsija Thukydides kirjassaan Peloponnesolaissota. Thukydides toimi sodan aikana strategina eli sotapäällikkönä, mutta hänet erotettiin virastaan, kun hän ei ollut pystynyt estämään spartalaisia valtaamasta Amfipolia. Thukydides oli itse paikalla useamman sodan alkuvaiheen tapahtuman aikana, ja muilta osin hänen kirjansa perustuu silminnäkijöiden kertomuksiin. Thukydides aloittaa kirjansa seuraavasti:
Sodan tausta
Vuonna 433 eaa. ateenalaisten ja kerkyralaisten laivastot kukistivat korinttilaiset Sybotan taistelussa ja estivät Korinttia hyökkäämästä Kerkyraa vastaan. Samoihin aikoihin Ateena alkoi piirittää nykyisellä Chalkidikín niemimaalla sijainnutta Poteidaian siirtokuntaa. Poteidaia oli aikoinaan Korintin perustama, vaikka se tuolloin oli osa Ateenan liittoa. Ateenalaiset pelkäsivät, että Poteidaia kapinoisi ja vetäisi mukaansa muitakin kaupunkeja, ja vaativat muun muassa, että poteidaialaiset hajottaisivat kaupunkinsa muurit. Tähän poteidaialaiset eivät kuitenkaan voineet suostua. Ateenalaiset päättivät, että Poteidaia oli pakko pakottaa suostumaan Ateenan vaatimuksiin. Vuonna 432 eaa. ateenalaiset aloittivat Poteidaian piirityksen. Sybotan taistelun ja Poteidaian kiistan jälkeen Korintti yritti saada liittolaisiaan ja erityisesti Spartaa julistamaan sodan Ateenalle. Spartalaiset olivat kuitenkin haluttomia aloittamaan sodan näiden tapahtumien vuoksi.
Kuultuaan megaralaisten valitukset spartalaiset lähettivät lähettiläitä Ateenaan vaatimaan, että Ateena lopettaisi Megaran kauppasaarron. Perikles vastusti tätä, koska Ateena ja Sparta olivat aikaisemmin sopineet, että kaikki kiistat ratkaistaisiin välityksen avulla. Spartalaiset taas eivät voineet suostua tähän ja aloittivat sodan Ateenaa ja sen liittolaisia vastaan. Thukydides väittää että Megaran kauppasaarto oli vain sopiva tekosyy aloittaa sota, ja että todellisuudessa syynä oli Spartan pelko Ateenan kasvavasta mahdista.
Ateenan ja Spartan suunnitelmat
Ateena oli ennen sotaa saanut haltuunsa Naupaktoksen, joka sijaitsi Korintin lahden pohjoispuolella. Ateenalaiset olivat asuttaneet sinne Spartalle vihamielisiä messenialaisia ja saattoivat sieltä estää Korintin yhteydet länteen päin. Ateenalaiset päättivät tehdä juuri näin ja lähettivät Formionin kahdenkymmenen laivan kanssa Naupaktokseen. Korintti ja Sparta lähettivät liittolaistensa kanssa Brasidaan ja Knemoksen johtaman laivaston kukistamaan Formionia, mutta tämä kukisti peloponnesolaisten paljon suuremman laivaston Naupaktoksen taistelussa vuonna 429 eaa.
Imperiumin vastaisku
200px|right|thumb|Kuulu filosofi [[Sokrates otti osaa muun muassa Poteidaian taisteluun, jossa hänen kerrotaan pelastaneen ystävänsä Alkibiadeen hengen.]] 350px|right|thumb|[[Antiikin Khalkidiken alue ympäristöineen.]]
Argoksen ja Ateenan liitto
Argoslaisetkaan eivät olleet tyytyväisiä tapahtuneeseen. Liittolaistensa kanssa he valtasivat Orkhomenoksen ja alkoivat pian hyökätä Tegean kaupunkia vastaan. Jos Argos olisi saanut vallattua Tegean, olisi se pystynyt estämään kulkuyhteydet Spartan ja spartalaisille tärkeän Messenian välillä. Agiksen oli taas marssittava Argosta ja sen liittolaisia vastaan. Ateenalaisten päätettäväksi jäi, auttaako uusia liittolaisiaan vai pitääkö kiinni Spartan kanssa tekemästään rauhansopimuksesta. Ateenalaiset valitsivat uudet demokraattiset liittolaisensa. Joukot kohtasivat Mantineian kaupungin luona. Agiksen johtamat spartalaiset löivät Argoksen ja Ateenan joukot Mantineian taistelussa, joka oli peloponnesolaissodan suurin taistelu. Spartalaisten kukistettua vastustajansa he saivat taas miltei koko Peloponnesoksen valtaansa. Spartalaiset antoivat Ateenan joukkojen vetäytyä pois taistelun jälkeen ilman suurempia tappioita. Argoksen kanssa Sparta solmi viisikymmenvuotisen rauhan. Spartan tukemat oligarkit yrittivät kaapata vallan Argoksessa, mutta vuoteen 417 eaa. mennessä demokraatit saivat kaupungin takaisin valtaansa.